Martin+Luther+King

//**Hvem var Martin Luther King Jr?**//

Martin Luther King Jr. var en amerikansk baptistprest og borgerrettsforkjemper i USA. King er mest kjent for sitt arbeid hvor han kjempet for at svarte skulle oppnå samme borgerrettigheter som de hvite. I sin kamp om rettferdighet brukte han fredelige metoder som ikkevold og sivil ulydighet. Som leder for borgerrettighetsbevegelsen på 1950-60-tallet, har King blitt ett nasjonalt amerikansk ikon i historien til moderne amerikansk liberalisme. Hans store drøm var at alle mennesker en dag ville leve som brødre og søstre i en verden styrt av likestilling, rettferdighet og fred.


 * Oppvekst **

15. januar 1929, ble King født i Atlanta, Georgia. Han var sønn av Martin Luther King Sr. og Alberta Williams King. King Jr. var midterste barn, født mellom en eldre søster og en yngre bror. Da King Jr. ble født, var faren pastor i den lokale menigheten der de bodde. Dette hadde en stor innvirkning på barndommen og det senere liv for King Jr. Allerede som ung kunne han bibelsitater og han var en veldig lærenem, aktiv og en bestemt gutt. King Jr. ble ikke bare inspirert av sin far. Han hentet inspirasjon fra alt i sitt nærmiljø. "En dag skal jeg si like store ord" hadde han sagt etter han hadde hørt en prest tale. Dette viser at King Jr. tidlig visste hva han ville, og at han ville formidle noe viktig med sitt engasjement, talent og sin lyst. King gikk på Booker T. Washington High School. Han hoppet både over niende og tolvte år på grunn av sin modenhet og kunnskap. King Jr. begynte på Morehouse College da han var 15 år uten formelt å tatt eksamen fra videregående. Bare 19 år gammel ble King ordinert som hjelpeprest i Ebnezer Baptist Church i Atlanta, der faren var pastor. Dette stoppet ikke studiene hans.Han tok eksamen i både sosiologi og teologi. Da han var 25 år ble han prest i Dexter Avenue baptistkirke. I 1955 mottok sin doktorgrad i filosofi etter å ha gått på Boston University. I Boston møtte han sin kone, Coretta Scott. Sammen fikk de fire barn.


 * Borgerrettighetsbevegelsen og hvordan samfunnet påvirket Martin Luther King Jr.**

Samfunnet King levde i var preget av diskriminering og rasisme, og dette påvirket barndommen hans. Faren hans hadde stor avsky til differensieringsystemet og det hadde King også. De svarte fikk ikke gå i de samme butikkene som de hvite, og på bussen måtte de sitte bakerst. Hvis det ikke var flere ledige plasser på bussen, var regelen at de svarte måtte reise seg for de hvite. De hvite fikk bedre jobber, selv om de svarte var bedre kvalifisert. Afroamerikanerne måtte rett og slett finne seg i å bli diskriminert, baktalt og bli sett ned på av hvite som hadde mest makt. Da King var liten gutt, hadde han to beste venner som var hvite. Plutselig en dag fikk han vite at han ikke fikk leke med guttene lenger, på grunn av hudfarge. Dette tok King Jr. hardt innpå seg, og gråt i flere dager.

King ville få vekk raseskille som sterkt preget samfunnet han levde i. King så veldig opp til Mahatma Gandhis ikkevoldelige motstand mot undertrykkelse. Dette var noe han selv ville føre videre til USA. Da King fikk seg jobb som prest i Alabama, begynte han og hans kone å engasjere seg i NAACP - "National Association for the Advancement of Colored People ." Organisasjonen arbeidet spesielt med å få de svarte til å bruke stemmeretten sin. I 1955 gikk arbeidet inn i en ny fase. 1. desember nektet Rosa Parks å gi fra seg sitt bussete til en hvit mann. Hun ble arrestert, og King engasjerte seg for å frigjøre henne. Dette førte til dannelsen av Montgomery Improvement Association, som Luther King ledet sammen med Edgar Nixon. Denne foreningen oppfordret til boikott av det kommunale busselskapet. Nesten 100 % av afroamerikanerne ble med på dette, og boikotten varte i 382 dager. Boikottet førte til at Rosa Parks og Luther Kings sak ble kjent rundt om i verden. På grunn av boikottet opphevet høyesterettsdom etterhvert den kommunale forordningen og det ble forbudt med raskeskille innen offentlig transport. Som frontfigur fikk King merke rasehatet. Han fikk drapstrusler og huset hans ble bombet. I 1959 bestemte han seg for å bli leder av de svartes frigjøringskamp på heltid.

28. august 1963 deltok ca. 250 000 mennesker, både hvite og svarte, i «March on Wahshington.» Her protesterte de mot diskriminering av afroamerikanere. Denne dagen holdt King sin mest berømte tale av dem alle, "I have a dream." Dette er en 17 minutter lang tale, og i talen krevde han etnisk likhet og en slutt på all rasistisk diskriminering. Talen blir sett på som et av vendepunktene i den amerikanske borgerettsbevegelsen. Talen er rangert som en av de fremste og betydeligste amerikanske talene på 1900-tallet.  I 1964 vedtok senatet en lov som forbød raseskillet i USA "Sivil rights act." Samme år fikk ­Martin Luther King Jr. Nobels Fredspris for sin fredelige kamp for afroamerikanernes rettigheter. 6. august 1965 undertegnet president Lyndon B. Johnson loven som ga svarte amerikanske stemmerett. Da denne kampen var vunnet utvidet King sitt fokus til å omfatte kamp mot fattigdom og USAs krigføring i Vietnam. I tillegg jobbet han videre med full integrering mellom ulike folkegrupper i USA.
 * "I have a dream"**

King ble myrdet den 5. april 1968 i Memphis, Tennesse. Han stod på balkongen sin da han ble skutt av en snikskytter. King ble elsket av mange, men også hatet. Det fantes flere mennesker som var sterkt imot borgerrettighetkampen, og mange politikere var i mot Kings arbeid mot krigføringen i Vietnam. Til tross for dette ble han tildelt Presidentens Frihetsmedalje i 1977, etter sin død. I 1983 ble "The King Holiday" etablert. Denne fridagen skal minnes en av de største menneskerettighetsforkjemperne gjennom USAs historie.

media type="youtube" key="V57lotnKGF8" height="315" width="420"

__//**Kilder:**//__ ===Hansen, Svein O. //Mennesker i tid //. Oslo: Cappelen Damm, 2008. Print. ===

http://nobelpeaceprize.org/nb_NO/laureates/laureates-1964/king-bio/
http://www.youtube.com/watch?v=V57lotnKGF8